Today (NBC)

Today er et amerikansk talkshow og aktualitetsprogram som har gått daglig på NBC siden 1952. Programmet sendes om morgenen og gikk første gang 14. januar 1952. Programmet er verdens eldste "frokostprogram", og er forløperen til tilsvarende programmer verden over. Programmet sendes fra Studio 1a på Rockefeller Center, Manhattan, New York.

I ukedagene ledes programmets to første timer av Hoda Kotb og Savannah Guthrie. Værmelder er Al Roker. Den tredje timen ledes av Al Roker, Craig Melvin, Sheinelle Jones, og Dylan Dreyer. Den fjerde og siste timen ledes av Hoda Kotb og Jenna Bush Hager. 

På lørdager ledes programmet av Peter Alexander og Kristen Welker. Værmelder er Dylan Dreyer.

På søndager ledes programmet av Willie Geist.

Programmet ble skapt av Sylvester Weaver, far til skuespilleren Sigourney Weaver.

 Oppsigelsen av Matt Lauer 
Matt Lauer var programmets stjerne og ledet Today i over 20 år. 29. november 2017 fikk han derimot sparken fra programmet etter anklager om upassende oppførsel. Hoda Kotb overtok Matt Lauer rollen som programleder. Matt Lauer har senere også blitt anklaget for voldtekt, noe han har nekta for.

Referanser

 Eksterne lenker 


Kategori:Nyhets- og aktualitetsprogrammer på TV fra USA
Kategori:Talkshow på TV fra USA
Kategori:TV-produksjoner på NBC
Kategori:TV-produksjoner fra USA, fra 1950-årene
Kategori:TV-produksjoner fra USA, fra 1960-årene
Kategori:TV-produksjoner fra USA, fra 1970-årene
Kategori:TV-produksjoner fra USA, fra 1980-årene
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene